Yrityskauppa ostajan ja myyjän silmin – mitä kannattaa ymmärtää ajoissa?
2026-04-15 08:00 - 10:00 (Europe/Helsinki) | Gillet Bar & Bistro, Kasarminkatu 23, Helsinki, Kasarminkatu 23, Helsinki
Tervetuloa Säästöpankin ja Asianajotoimisto Fenno Oy:n yhteiseen tilaisuuteen, jossa tarkastelemme yrityskauppaa samanaikaisesti ostajan ja myyjän näkökulmasta.
Tilaisuus on tarkoitettu yritysomistajille ja kasvuyrittäjille sekä niille, jotka harkitsevat yrityksen ostoa tai myyntiä nyt tai tulevaisuudessa.
Tervetuloa mukaan katsomaan yrityskauppaa molemmin puolin pöytää:

Klo 8.00 Tervetuloa aamiaiselle
Klo 08.30 Puheenvuorot:

Asianajotoimisto Fenno: Miten onnistunut yrityskauppa rakennetaan?
Säästöpankki: Yrityskauppa ostajan ja rahoittajan näkökulmasta
Case Antigravity Oy: Onnistuneen liiketoimintakaupan anatomia

Tilaisuuden lopussa aikaa keskustelulle ja verkostoitumiseen.
Tilaisuus päättyy klo 10.00
Paikkoja on rajoitetusti, joten ilmoittaudu heti mukaan.
Lisätiedot ja ilmoittautuminen täällä.

Lounaslinkki: Rahoitusratkaisut yritystoiminnan alkuun ja omistajanvaihdokseen
2026-04-15 11:00 - 13:00 | Lounas- & tilausravintola Kämppä
LounasLinkki tarjoaa sinulle mahdollisuuden kohdata muita yrittäjiä, työnantajia ja yrittäjyydestä kiinnostuneita rennossa ilmapiirissä herkullisen lounaan äärellä.
LounasLinkin aiheena
Rahoitusratkaisut yritystoiminnan alkuun ja omistajanvaihdoksiin.
Asiantuntijoina paikalla ovat

Finnveran rahoituspäällikkö Riikka Pihlajaniemi
Elävä Kainuu Leader ry hankeneuvoja Eeva-Liisa Kemppainen
Yrittäjyyden ja omistajanvaihdosten edistäminen osana oikeudenmukaista ja vihreää siirtymää -hanke, Birit Oksman-Sandelin & Katri Roininen, Kainuun Yrittäjät
Kainuu-Koillismaan työllisyysalueen yritysasiantuntijat.

Ilmoittaudu mukaan täällä.
Lisätietoja:
Paula Huttunen, työelämäkoordinaattori
p. 040 587 4625
paula.huttunen@sotkamo.fi

Keski-Pohjanmaan Yritysmarkkinat
2026-04-18
Keski-Pohjanmaan Yritysmarkkinat kokoaa yhteen yrityksen ostoa tai myyntiä suunnittelevat seuraavan kerran Ylivieskassa 18.4.2026.
Kokkolassa Yritysmarkkinat järjestettiin ensimmäistä kertaa vuonna 2022. Silloin tapahtuma keräsi paikalle n. 90 yrityksen ostoa tai myyntiä suunnittelevaa ja omistajanvaihdoksen asiantuntijaa.
Yritysmarkkinoilla on tarjolla hyviä ostokohteita, yritystoimialoina mm. teollisuus, kauppa ja palvelut.
Ostajien ja myyjien lisäksi paikalla on asiantuntijoita ja rahoittajia. Kaikki neuvottelut ovat ehdottoman luottamuksellisia, jokainen osallistuja sitoutuu noudattamaan salassapitosopimusta.
Tapahtumapaikka ilmoitetaan osallistujille sähköpostitse muutama päivä ennen tapahtumaa.
Ilmoittaudu mukaan ja lue lisää täällä.

OV-foorumi x RISE 2026: Kasvuyrittäjän KAIKKI tärkeimmät rahoitusinstrumentit saman katon alla
2026-04-23
Torstaina 23.4.2026 Suomen kasvuhakuisimmat yritykset kohtaavat Helsingin Tennispalatsissa rahoituslaitosten edustajat, sijoittajat sekä kasvukumppanit. Kyseessä on Suomen ainoa tapahtuma, joka tuo yhteen koko rahoitusinstrumenttien laajan kirjon (julkinen & yksityinen pääoma)!
Tapahtuman missiona on saada Suomen talouskasvu nousuun, ja sen kohderyhmään kuuluvat liiketoimintansa jo vakiinnuttaneet yritykset, joiden tavoitteena on kasvaa ja/tai kansainvälistyä kasvurahoituksen avulla.
Tapahtuman tavoitteet
• Kehittää suomalaisyritysten rahoitus- ja vientiosaamista.
• Edistää pääoman kohdentumista suomalaisyrityksiin.
• Vahvistaa kasvuyrittäjyyden ekosysteemitoimijoiden välistä yhteistyötä.
Tapahtumassa
• Luodaan osallistujille kattava kokonaiskuva yritysrahoituskentästä ja kasvuyrittäjän tärkeimmistä sidosryhmistä.
• Kuullaan kasvurahoituksen ja kansainvälistymisen kovimmat asiantuntijapuheenvuorot kolmella eri esiintymislavalla.
• Kasvuyrittäjät tapaavat rahoittajat, sijoittajat ja kasvukumppanit 1-on-1 tapaamisalueella.
• Osallistujat saavat rahoitusinstrumentit yhteen koostavan RISE Rahoitusoppaan.
• Osallistujille tarjotaan rahoitusneuvontaa, lounas, kahvit ja jatkot.
Lue lisää tapahtuman sivuilta RISE 2026.

Kymenlaakson Omistajanvaihdosfoorumi
2026-04-23 17:00 - 20:00
Kymenlaakson Omistajanvaihdosfoorumi kokoaa yhteen yrittäjät, asiantuntijat ja alueelliset toimijat keskustelemaan yritysten omistajanvaihdoksista ja niiden tulevaisuudesta.
Tilaisuus rakentuu kahdesta osasta.
Ensimmäinen osuus, omistajanvaihdoksen ennakoiva asiantuntijaosuus, klo 17.00–18.00 on suunnattu kutsuvieraille. Tässä osuudessa syvennytään omistajanvaihdoksen lyhyen ja pitkän aikavälin ennakointiin ja toimenpidetarpeiden tarkasteluun.
Toisessa osassa klo 18.00 alkaen ovet avautuvat kaikille kiinnostuneille, ja ohjelmassa on Kinnon katsaus yrityspalveluiden näkökulmasta sekä verotuksen ajankohtaiskatsaus.
Ohjelma
17.00–18.00 Omistajanvaihdoksen ennakoiva asiantuntijaosuus
Ennakoivan asiantuntijaosuuden fasilitoija Kaakkois-Suomen ammattikorkeakoulun Luovan liiketoiminnan tutkimusryhmäpäällikkö, ennakoinnin kehittämisen asiantuntija Irina Kujanpää.
Lyhyet herättelypuheenvuorot ennakoinnin näkökulmasta asiantuntijoiden kertomana. Sisältöinä:

Tieto – lyhyet herättelypuheenvuorot ennakoinnin näkökulmasta
Tulkinta – yhteinen keskustelu tulevaisuuden näkymistä
Toiminta – minkälaisia kehittämis- ja toimintatarpeita alueella on omistajanvaihdosten suhteen

18.00–18.30 Kahvit ja verkostoituminen
18.30 Tervetulosanat ja alueen ajankohtaiset kuulumiset
Netta Selin, yrityspalvelujohtaja, Kouvola-Innovation Oy
18.35 Omistajanvaihdoksen verotuksen ajankohtaiskatsaus Senior Tax Advisor, Kauppatieteiden lisensiaatti, KLT Risto Walden Bilanssi Oy

Huojennukset
Avainhenkilöt
Myynti tai osto

19.35 Loppusanat ja verkostoituminen
20.00 Tilaisuus päättyy
Tilaisuus on maksuton ja sisältää tarjoilun.
Ilmoittaudu mukaan viimeistään 20.4 mennessä.
Tilaisuuden mahdollistaa Euroopan unionin osarahoittama Varustamo – tukena yrityksen omistajanvaihdoksessa -ryhmähanke, jonka toteuttajat ovat Cursor, Kouvola Innovation, Eduko, Ekami ja Xamk. Hankkeen pääasiallinen rahoitus tulee ESR+ -ohjelmasta.
Ilmoittaudu mukaan tapahtumaan täällä.

Pohjois-Pohjanmaan Yritysmarkkinat
2026-04-25
Pohjois-Pohjanmaan Yritysmarkkinat järjestetään nyt neljättä kertaa Oulussa. Tapahtumaa on järjestetty Etelä-Pohjanmaalla jo seitsemäntoista kertaa ja Keski-Pohjanmaalla ensimmäisen kerran keväällä 2022.
Tapahtuma on maksuton ja sinne ovat tervetulleita yrittäjät ja yrittäjäksi aikovat ympäri Suomen.
Yritysmarkkinoiden perusajatus on tarjota yrityksen myyntiä tai ostoa suunnitteleville mahdollisuus kohdata toisensa helposti ja aloittaa kaupankäynti. Yrityksen omistajanvaihdos on vaativa prosessi, joka ottaa oman aikansa ja jossa tarvitaan usein myös asiantuntija-apua esimerkiksi yrityksen arvon ja kauppahinnan määrittämiseen. Tämän vuoksi Yritysmarkkinoilla on mukana myös kattava joukko omistajanvaihdosten asiantuntijoita.
Tapahtuman luottamuksellisuus
Pohjois-Pohjanmaan Yritysmarkkinoiden luonteeseen kuuluu ehdoton luottamuksellisuus. Tämän vuoksi jokainen osallistuja allekirjoittaa tapahtumaan saapuessaan salassapitosopimuksen. Vaikka tapahtuma on osallistujien toiveisiin pohjautuen luottamuksellinen, kannustamme osallistujia jatkossa lähtökohtaisesti julkiseen kaupankäyntiin esimerkiksi kumppaneidemme palveluita käyttäen, mikäli se suinkin tuntuu luontevalta toimintatavalta juuri sinun lähtökohdista ajatellen.
Ilmoittaudu mukaan ja lue lisää täällä.

Omistajanvaihdosasiantuntijoiden leiri
2026-04-28 - 2026-04-29
Lämpimästi tervetuloa Omistajanvaihdosfoorumin järjestämälle perinteikkäälle Omistajanvaihdosasiantuntijoiden leirille! Leiri järjestetään tänä vuonna 28.-29.4. Helsingissä.
Omistajanvaihdosasiantuntijoiden leiri on tarkoitettu kaikille omistajanvaihdosten parissa työskenteleville ammattilaisille. Olet sitten yritysneuvoja, yritysvälittäjä, juristi, rahoittaja tai muu alan toimija, olet lämpimästi tervetullut! Leirin tavoitteena on verkostoida alan keskeisiä toimijoita sekä opettaa ja antaa vinkkejä asiantuntijoille eri tehtävissä. Lisäksi pääset vaikuttamaan Omistajanvaihdosfoorumin ja kumppaneiden tekemään vaikuttamistyöhön omistajanvaihdosasioissa.

Ohjelma (pidätämme oikeudet muutoksiin)
Tiistai 28.4. Tapahtumapaikka: Allas Pool, Katajanokanlaituri 2 A, 00160 Helsinki
klo 12.00 Saapuminen ja lounas
klo 12.45 Leirin avaus ja OV-foorumin ajankohtaiset
klo 13.15 Keynote puheenvuoro (julkaistaan myöhemmin)
klo 14.30 Kahvitauko
klo 15.00 Restartup-brändityöpaja: Nostetaan omistajanvaihdosten maine uudelle tasolle. Työpajan veturina mainostoimisto Make It Simple klo
17.15 Majoittautuminen & vapaa-aikaa
klo 19.00 Illallinen ja ohjattua verkostoitumista Allas Poolilla
Keskiviikko 29.4.
Tapahtumapaikka: Allas Pool, Katajanokanlaituri 2 A, 00160 Helsinki
klo 07.30 Aamiainen majoituksessa
klo 09.00 Kokemuksia ja oivalluksia asiantuntijalta asiantuntijalle: Puheenvuorot juristeilta: Lexia & Fenno, Vinkkejä rahoittajilta: Säästöpankki & Fundu
klo 10.30 Kahvia ja pientä suolaista
klo 11.00 Työpaja: Omistajanvaihdosten toimintaympäristö: Työpajan vetäjänä Aula Research
klo 13.00 Alueelliset Omistajanvaihdosfoorumit: Konkreettisia työkaluja alueiden käyttöön
klo 13.45 Leirin yhteenveto
klo 14.00 Yhteislounas ja kotiin lähtö

Majoittuminen
Jokainen leirille osallistuja järjestää majoittumisensa itsenäisesti. Halutessasi voit hyödyntää Omistajanvaihdosfoorumin järjestämää tarjousta Sokos Hotel Pier 4:ssa.
Tarjouskoodi on: WORKERY

Hinta
Tapahtuman osallistumismaksu on 150 euroa/per henkilö. Hintaan sisältyy leirin ohjelma sekä tarjoilut (lounaat, kahvit ja tiistain illallinen). Osallistumismaksu laskutetaan ennen tapahtumaa. Huomioithan, että ilmoittautuminen on sitova, eikä osallistumismaksua palauteta. Omistajanvaihdosfoorumin kumppaniorganisaatiot voivat lähettää yhden henkilön per kumppaniorganisaatio maksuttomasti tapahtumaan.

Haluatko kysyä jotakin?
Lisätietoja saat omistajanvaihdostoiminnan päällikkö Inkeri Sundbergilta; inkeri.sundberg@yrittajat.fi, 050 511 6600.
Viimeinen ilmoittautumispäivä on 17.4.

Ilmoittaudu mukaan täällä.

Restartup-webinaari: Yrityksen myyntikuntoon laittaminen – mitä ostaja oikeasti katsoo?
2026-05-11 10:00 - 11:00
Myyjän vaihtoehdot ja yrityksen arvo – mitä yrittäjän pitää ymmärtää?
Ajankohta: 11.5. klo 10.00–11.00
Asiantuntijat: Suomen Yrittäjät, Airuet ja Talenom
Sisältö: Webinaarin aikana yrittäjälle muodostuu käsitys siitä, millaisia asioita potentiaalinen ostaja yrityskaupassa arvioi. Lisäksi käydään läpi, miten yritys voidaan saattaa hyvään myyntikuntoon. Webinaarin aikana tarkastellaan myös talouslukuja ja niiden merkitystä omistajanvaihdoksessa.
Hinta: Maksuton
Ilmoittaudu mukaan täällä.

Restartup-risteily – Yrityskauppaa ja uusia alkuja
2026-05-12 08:00 - 20:00
Pohditko yrityksen ostoa? Voisitko kasvattaa omaa yritystoimintaasi ostamalla yrityksen? Voisitko aloittaa oman yritystaipaleesi ostamalla olemassa olevan yrityksen? Tai olisitko myymässä yritystäsi? Mietitkö miten saada yrityksesi myyntikuntoon ja mitä se tarkoittaa?
Olet sitten ostamassa tai myymässä yritystä tai pohtimassa sukupolvenvaihdosta, tältä risteilyltä saat täsmätietoa tilanteeseesi. Piknik-risteilyn Viking Linen laivoilla Turusta Maarianhaminaan ja takaisin tiistaina 12.5.2026 järjestää Varsinais-Suomen Yrittäjät sekä Omistajanvaihdosfoorumi.
Osallistumismaksun hinta on 45€, sisältäen menomatkalla Premium-aamupalan, The Buffet-ruokailun paluumatkalla, koko risteilyn ohjelman, risteilyn ja jaettavat yhteishytit paluumatkalla. Lipun osto on sitova.
Risteilyn ohjelma
8.00–8.25 Lippujen jako Turun Viking Linen terminaalissa
8.45 Laiva lähtee, Premium-aamiainen by Viking Line
9.45-14.00 ohjelma kokoustiloissa

Tervetuloa! Jutta Wirén, Varsinais-Suomen Yrittäjät sekä Inkeri Sundberg, Omistajanvaihdosfoorumi
Viking Linen matkassa, Johanna Ekbom, Viking Line
Miten yritys on myyntikunnossa kaiken aikaa? Esimerkki onnistuneesta ja konkretiaa myymistä pohtiville, Mika Tiittanen ja Kalle Lahervo, Airuet Oy
Miten myytävän yrityksen arvo määrittyy? Tomi Vuorinen, Suomen Yrityskaupat
Yrityskaupan vaadittavat dokumentit, Sarianne Mäkelä, Serenum Oy
Tauko 11.30-12.00
Samppanjaa, pientä purtavaa ja Viking Linen sommelierin terveisiä
Miten rahoittaa yrityskauppa? Yhteisiä ajatuksia rahoittajilta. Jyrki Isotalo, Finnvera, OP Varsinais-Suomi, Lasse Vuola, Fundu
Omat osuudet ostajille, myyjille ja sukupolvenvaihdosta suunnitteleville, ohjelma tarkentuu

14.00 menomatkan ohjelma päättyy
14.20 Laivan vaihto Viking Glorystä Viking Graceen
14.30 The Buffet
16.30-18.30 ohjelma kokoustiloissa

Asiantuntijoiden minimessut. Tapaa omistajanvaihdoksen asiantuntijoita ja palveluntarjoajia minimessuilla!
Minne laittaa myytävä yritys löydettäväksi, mistä löytää ostettava yritys? Yrityspörssi
Yrittäjätarina yrityksen myymisestä, näin me onnistuimme! Jarkko Koskinen, Avaca Oy
Yrittäjätarina yrityksen ostamisesta, yrittäjäksi yrityskaupan kautta, Nora Nirhamo, Kado Cosmetics

18.30 Vapaata aikaa
19.50 Laiva satamassa
Tule mukaan keväiselle risteilylle, jos sinua kiinnostaa saada yhden päivän aikana kaikki tarvitsema tieto yrityksen ostosta tai myynnistä! Risteily on tarkoitettu kaikille yrityksen ostosta tai myynnistä kiinnostuneille.
Täältä lippukaupoille.

Restartup-webinaari: Yrityskaupan prosessi askel askeleelta
2026-06-01 10:00 - 11:30
Ajankohta: 1.6. klo 10.00–11.30
Asiantuntijat: Suomen Yrittäjät, Suomen Uusyrityskeskukset, Lexia ja Osuuspankki
Sisältö: Webinaarin tavoitteena on poistaa yrityskauppaan liittyvää epätietoisuutta ja madaltaa kynnystä lähteä liikkeelle avaamalla prosessi selkeästi, käytännönläheisesti ja ymmärrettävästi. Koulutuksen aikana saat asiantuntijoiden vinkit niin juristeilta kuin rahoittajilta.
Hinta: Maksuton
Ilmoittaudu mukaan täällä.

Restartup-webinaari: Omistajanvaihdos maaseudulla – ratkaisuja maaseutuyrittäjän todellisuudesta käsin
2026-09-24 09:00 - 10:00
Ajankohta: to 24.9. klo 9.00–10.00
Asiantuntijat: Suomen Yrittäjät, Seinäjoen ammattikorkeakoulu, Maa- ja metsätalousministeriö ja MTK
Sisältö: Webinaari puhuttelee maaseutuyrittäjiä heidän omasta arjestaan käsin ja avaa yrityskauppaa sekä omistajanvaihdosta realistisesti, huomioiden tunnesiteet, maaomaisuuden erityispiirteet,
ja maaseutuyritysten erityisriskit ja mahdollisuudet.
Hinta: Maksuton
Ilmoittautuminen avataan myöhemmin

Restartup-webinaari: Yrityskaupan rahoitus: ostajan ja myyjän realiteetit
2026-11-03 09:00 - 10:00
Ajankohta: ti 3.11. klo 9.00–10.00
Asiantuntijat: Suomen Yrittäjät, Fundu, Finnvera, puhujat täydentyvät
Sisältö: Webinaarin tavoitteena on avata yrityskaupan rahoituksen logiikkaa myyjän näkökulmasta ja auttaa ymmärtämään, millainen ostaja pystyy oikeasti tekemään kaupan, mikä rooli myyjällä on rahoituksen mahdollistamisessa, ja miksi osa muuten hyvistä yrityksistä jää myymättä. Näkökulmaa ja vinkkejä koulutukseen tuovat asiantuntijat rahoituksen eri osa-alueista.
Hinta: Maksuton
Ilmoittautuminen avautuu myöhemmin.

Restartup-webinaari: Miten turvata yrityksen jatkuvuus sukupolvenvaihdostilanteessa
2026-12-07 09:00 - 10:00
Ajankohta: ma 7.12. klo 9.00–10.00
Asiantuntijat: Suomen Yrittäjät, Perheyritysten liitto, Hallituspartnerit, Yrityskummit
Sisältö: Webinaarin tavoitteena on auttaa erityisesti perheyrittäjiä ymmärtämään, miksi omistajanvaihdos perheyrityksessä on erilainen, miten perhe, omistus ja liiketoiminta voidaan erottaa hallitusti ja miten hallitus tukee jatkuvuutta sekä ehkäisee ristiriitoja murroskohdassa.
Hinta: Maksuton
Ilmoittautuminen avataan myöhemmin.
